لبيب حبشى

لبيب حبشى  Labib Habachi اثرى مصرى عالمى من مواليد سنة1906
اتولد لبيب حبشى فى قرية سلامون، بمحافظة الدقهلية، سنة 1906، ودرس تعليمه العام الابتدائى والثانوى فى المنصورة، وبعدها المدرسة المارونية بالقاهرة،  و دخل بقسم المصريات فى جامعة القاهرة، ليتخرج سنة 1928 ويلتحق بالعمل فى مصلحة الآثار سنة 1930، وله اكتر من 180 كتاب ومقال فى المصريات، وله 16 دراسة عن النوبة، وله فى مجال القبطيات وباللغة العربية كتاب صدر سنة 1929 عنوانه: "فى صحراء العرب والأديرة الشرقية"
 كان رئيس لمصلحة الاثار وعالم مصريات و القبطيات
 اشتغل فى الاثار تلاتين سنه وساب اعمال علميه كتيره عن صحرا العرب و الأديره الشرقية و آ ثار مصر القديمه فى تل بسطا و الأقصر و أسوان
 صدر له عن المجلس الاعلى للاثار كتاب بعنوان مسلات مصر ناطحات السحاب فى الزمن الماضى من سلسلة الثقافة الاثرية والتاريخية
 شارك فى كتابة الموسوعة القبطية
 كان عمله الأشهر والأهم هو الكشف عن معبد المحارب القديم والقائد القوى "حاكائيب"، أو "القلب الطاهر أو الطيب"، اللى حمى حدود مصر الجنوبية و أرسى قواعد السلم مع القبائل جنوب الأرض المصرية، بعدين اكتشافه للوحة شهيد الحرية وبطل التحرير "كامس" اللى حارب الهكسوس بعد ما احتلوا مصر 150 سنه ليمهد ويفسح الطريق للتحرير الكامل على ايد "أحمس- صقر الحرية"، اللى طاردهم لحد أعالى فلسطين، و أعاد لمصر كرامتها، و كان ذلك فى  القرن الخمستاشر   قبل الميلاد.
 تكريم 
اخد أوسمة كتيرة من  المانيا وفرنسا وايطاليا، و أنشأت الجامعة الامريكانيه بالقاهرة كرسى خاص بالآثار باسمه، ومن مصر اخد جايزة الدولة التقديرية عن كتابه عن مدينة "تل بسطة" واختير مستشار لهيئة الآثار والمجالس القومية المتخصصة ولعضوية المجمع العلمى المصري.
 مصادر 

300px|center

تصنيف:مواليد 1906
تصنيف:وفيات 1984
تصنيف:مصرولوجيين مصريين
تصنيف:اكاديميين مصريين
تصنيف:اقباط
تصنيف:دقهلاويه
تصنيف:ناس من المنصوره